
Comisia pentru buget,

finanţe şi bănci

Bucureşti 25.04.2001

Nr.364

AVIZ

asupra proiectului de Lege privind aprobarea Ordonanţei de urgenţă a Guvernului nr.37/2001 pentru modificarea Ordonanţei Guvernului nr.7/1998 privind unele măsuri de protecţie socială a personalului militar şi civil, care se vor aplica în perioada restructurării marilor unităţi, unităţilor şi formaţiunilor din compunerea Ministerului Apărării Naţionale

Cu adresa nr.244 din 18 aprilie 2001, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind aprobarea Ordonanţei de urgenţă a Guvernului nr.37/2001 pentru modificarea Ordonanţei Guvernului nr.7/1998 privind unele măsuri de protecţie socială a personalului militar şi civil, care se vor aplica în perioada restructurării marilor unităţi, unităţilor şi formaţiunilor din compunerea Ministerului Apărării Naţionale.
In urma examinării, în şedinţa din data de 25 aprilie 2001, Comisia pentru buget, finanţe şi bănci, cu majoritate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat, cu amendamentul de a se elimina cuvântul „atrase” din cuprinsul art.17, pentru a se evita interpretări abuzive.

